b"\n_START_ARTICLE_\nCampo Arc\xc3\xads\n_START_SECTION_\nGeografia\n_START_PARAGRAPH_\nSe situa al sud-est de l'altipl\xc3\xa0 de Requena i s'arriba des de Requena per la carretera N-330 i per la CV-444.\n_START_SECTION_\nHist\xc3\xb2ria i demografia\n_START_PARAGRAPH_\nEs tracta d'un dels llogarets amb major nombre de poblaci\xc3\xb3 estable del municipi. Durant l'estiu s'arriba a triplicar la poblaci\xc3\xb3._NEWLINE_Al segle XV ja es parla de Campo Arc\xc3\xads, per\xc3\xb2 llavors nom\xc3\xa9s com a abeurador per al bestiar conegut amb el nom de Campo Ha\xc3\xa7is. La bassa se situava al que actualment \xc3\xa9s el parc de La Balsilla. Al voltant es desenvolup\xc3\xa0 el caseriu format per cases de labor fins a mitjans del segle XVIII._NEWLINE_El m\xc3\xa0xim d'habitants es va arribar cap a 1950 a causa del cultiu de la vinya, que va suposar tamb\xc3\xa9 la constituci\xc3\xb3 d'una cooperativa l'any 1958. No obstant aix\xc3\xb2, des de llavors, la poblaci\xc3\xb3 ha anat minvant considerablement a causa de la mecanitzaci\xc3\xb3 de l'agricultura i a la falta d'ind\xc3\xbastria.\n_START_SECTION_\nEconomia\n_START_PARAGRAPH_\nLa principal activitat econ\xc3\xb2mica de la poblaci\xc3\xb3 \xc3\xa9s l'agricultura, principalment el cultiu de la vinya, encara que la producci\xc3\xb3 d'ametlla i oliva \xc3\xa9s considerable. Tamb\xc3\xa9 hi ha diverses granges de porcs i conills principalment, encara que en els \xc3\xbaltims mesos s'ha instal\xc2\xb7lat una granja bovina amb 2000 caps, aquesta granja \xc3\xa9s una de les principals refer\xc3\xa8ncies en el sector a nivell Internacional, tant pel seu volum sent la m\xc3\xa9s gran d'Espanya i entre les 10 primeres a Europa._NEWLINE_Existeixen 4 cellers, Luis Torres, Casa Pastor, Sebiran i San Isidro Labrador, aquesta \xc3\xbaltima com cooperativa amb 350 socis actius, el que testimonia la import\xc3\xa0ncia viticultora del llogaret. Molt important \xc3\xa9s el cultiu de xampiny\xc3\xb3 que es produ\xc3\xafx en quantitats considerables. L'economia del llogaret es completa amb un magatzem de cebes, diversos tallers i una planta d'envasat de verdures."